**Litanie**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oră a zilei și

oră a nopţii

așează-te cu-o clipă mai încolo

și lasă o altă oră

să nască-ntre noi

Oră a zilei și

oră a nopţii

zăbovește o clipă

și-ascultă –

suflarea-ţi e pasăre-n zbor

fără tihnă

și clipa de mâine

e clipa prezentă

trecută de mult

Oră a zilei și

oră a nopţii

amână-ţi plecarea

și tainic ascultă

cum viaţa palpită

în noi - trecătorii -

cum mute se-nalţă

dorinţi de-a se naște

noi primăveri între

ces de acum

și cea viitoare

și clipe noian între

cea care moare

și cea care naște

abia.